**Hűtés a tetőtérben klíma nélkül VELUX külső árnyékolóval**

A tetőtér fokozottan ki van téve órákon át az intenzív és magát a tetőt is átforrósító napsugárzásnak, ebből az extrém hőterhelésből jut bentre is valamennyi. Hiába a sok korszerű és gondosan kiválasztott építőanyag, a tetőterek könnyebben felmelegednek a hiányos szigetelés, az átszellőzés lehetősége nélkül kivitelezett tetőszerkezet, a felfelé szálló meleg levegő és a közvetlenül az égre néző ablakok miatt.

A hővédelmen belül két kérdéskört érdemes körbejárni: hogyan akadályozzuk meg, hogy a meleg bejusson, illetve ha már bejutott, mit tudunk tenni?

**Hogyan zárjuk ki a meleget a tetőtérből?**

• A házépítés vagy tetőfelújítás során ügyeljünk a tető megfelelő szigetelésére, kerüljük a fekete tetőfedő anyagokat. A tetőszigetelés nem csak a téli hideg ellen véd, a nyári kánikula idején is hatásos: csökkenti a lakások belső hőmérsékletét.

• A hőátvitelben az üvegek jeleskednek, ezért árnyékoljuk le a tetőtéri ablakokat! Külső árnyékolókat keressünk. A [VELUX külső hővédő roló](https://www.velux.hu/vasarlas/csodas-hovedo-rolok) vagy a redőny lényegesen hatékonyabb, mint ha az árnyékolás bent a szobában történik. A külső hővédő roló 76%-kal, a redőny pedig akár 94%-kal csökkenti az ablakon bejövő hősugárzást. Ez persze jól hangzik, de mit jelent hőfokban? A **VELUX külső hővédő rolóval 5 fokkal\* hűvösebbet** vásárolhatunk kevesebb mint 20.000 Ft-ért, míg a redőnnyel 6-7 °C-kal lesz elviselhetőbb a hőmérséklet ahhoz a szituációhoz képest, mint ha semmi sem lenne az ablakon. Ez utóbbiért azonban a hővédelmen felüli további funkciók miatt mélyebben a zsebünkbe kell nyúlni. Ez a hőmérsékletkülönbség nem kevés és ha minimum 10 év élettartammal számolunk, a kánikula napjaiban napi 70 Ft vagy 350 Ft elköltése csekély kiadás a komfortérzetünk megteremtéséért.

**Hogyan szabaduljunk a benti meleg levegőtől?**

• A forróság ellen akkor kell védekezni, amikor süt a Nap, vagyis már kora reggeltől árnyékoljuk a szobát!

• Napközben ne szellőztessünk, zárjuk be a tetőtéri ablakokat, húzzuk le a külső hővédő rolókat vagy redőnyöket! Este-éjszaka szellőztessük ki a házat, ekkor tárjuk ki az ablakokat és ilyenkor érdemes kereszthuzatot csinálni. A mozgó levegő hamar lehűti a helyiségeket.

• Kövessük a nap járását a szellőztetéssel. Ahol nem éri a Nap a lakást, ott szellőztessünk, ahol pedig éri, ott árnyékoljunk!

A VELUX belső árnyékolókkal lassíthatjuk, a külső hővédő roló használatával pedig megelőzhetjük a tetőtér felmelegedését. Mindeközben az üveg belső felülete mentén húzódó rolókkal a fényviszonyokat is befolyásolhatjuk. Határozott előnyük, hogy az egészségre garantáltan nem ártalmasak és csak egyszeri pénzkiadást jelentenek. A légkondicionálóval összevetve mindenképpen vonzó, hogy a kellemes hőkomfortért nem kell légúti megbetegedésekkel fizetnünk, ill. a beszerzési áruk lényegesen alacsonyabb és nincsenek magas üzemeltetési költségeik sem.

**Kettő az egyben komfortcsomag – a legjobb kombináció**

Ha szeretnénk a teljes tetőtéri komfortot élvezni és még jól is akarunk járni, akkor válasszuk a fenti két terméket tartalmazó Komfortcsomagot, melynél **10%-kal kevesebbet kell fizetnie** a termékekért!

Komfortcsomagot a belső fényzáró roló 4 alapszínében tudunk választani magunknak.

A 3 év gyártói garancia minden termékre, csomagra és színre érvényes. Keresse az eredeti VELUX árnyékolókat.

\*részletek [velux.hu](https://www.velux.hu)-n